
ЗАМЕСТНИК-КМЕТ НА ОБЩИНА БУРГАС
Относно: Предоставяне на безвъзмездна финансова помощ в полза на професионален приемен родител – Мариана Йорданова Моллова
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило Заявление с Вх. № 94-01-7133/26.02.2018 г. от професионален приемен родител Мариана Йорданова Моллова с постоянен и настоящ адрес гр. Бургас, кв. Сарафово, ул. * за предоставяне на еднократна финансова помощ.
Г-жа Моллова е на 64 г., омъжена. Пенсионер. Живее със съпруга си, който също е пенсионер на посочения постоянен адрес в собствено жилище. Имат двама сина, които живеят самостоятелно.
Детето П. е на 13 г. Родено в гр. Бургас. Редовна ученичка в 6-ти клас на СУ „Юрий Гагарин“ с профил лека атлетика. От раждането си до 25.07.2014 г., момичето е отглеждано в семейна среда от двамата си родители, когато е оценен риск за живота и здравето му. Поради не полагане на адекватни грижи от страна на родителите, същото е изведено от семейството. Двамата родители, трайно не проявяват заинтересованост към нуждите на детето, не осъществяват контакт с него. Две години и половина, П. е отглеждана институционално, след което е оценено за приемна грижа и е настанена в приемното семейство на г-жа Моллова. 
Г-жа Мариана Моллова е утвърдена като професионален приемен родител със Заповед № 02-РДСП-0008/30.11.2016 г. на директора на Дирекция „Социално подпомагане“ – Бургас. Същата, съгласно Удостоверение № 4/24.10.2016 г., преминава успешно базово обучение и допълнителна квалификация за професионална приемна грижа.

На 03.02.2017 г. със Заповед № ЗД/Д-А-036 на директора на Дирекция „Социално подпомагане“ – Бургас, П.П.Г. е настанена в професионалното приемно семейство на г-жа Моллова за срок до навършване на пълнолетие. С цел съхраняване на връзката на детето с биологичното му семейство е определен режим на лични контакти в сградата на Отдел „Закрила на детето“ Бургас в присъствието на социален работник.

По време на посещенията от социален работник по проекта в дома на професионалното приемно семейство е констатирано, че приемната майка полага много добри грижи за момичето. Същата е създала адекватна семейна среда, според нуждите и потребностите на П. Подпомага я в ежедневните дейности, училище, разговори, срещи, ангажиране на свободното й време. Насърчава я да се развива и да постига успехи. Зачита нейното мнение и я кара да се чувства значима. Режимът на детето е изцяло съобразен с възрастовите му особености и потребности. Здрава е. Посещава редовни учебни занятия и има добър успех. Закупени са всички необходими учебници и учебни помагала.
Предвид изложеното и на основание чл. 14, ал. 1 от Правилник за финансово подпомагане на приемни семейства, живущи на територията на община Бургас, приет с Решение на Общинския съвет по т. 7, Протокол № 51/21.07.2011 г., изменен и допълнен по т. 14, Протокол № 7/21.01.2016 г. и чл. 21, ал. 1, т. 23 ЗМСМА, предлагам Общински съвет Бургас да вземе следното:
 Р Е Ш Е Н И Е:
Да се предостави на професионелан приемен родител – Мариана Йорданова Моллова, ЕГН *** с постоянен адрес гр. Бургас, кв. Сарафово, ул. „*, еднократно сума от 1 000 (хиляда) лева.
Приложения: 
1. Копие на Заявление с Вх. № 94-01-7133/26.02.2018 г. от професионален приемен родител Мариана Йорданова Моллова. 

2. Копие на Заповед № 02-РДСП-0008/30.11.2016 г. за утвърждаване на Мариана Йорданова Моллова за професионален приемен родител от Директора на Дирекция „Социално подпомагане" – Бургас.
3. Копие на Социален доклад за приемното семейство от екипа по приемна грижа на областно ниво по проект „Приеми ме 2015“.
4. Копие Заповед за настаняване на детето П.П.Г. с № ЗД/Д-А-036/03.02.2017 г. на директора на Дирекция „Социално подпомагане“ – Бургас. 
5. Копие на Договор № 13-00-240/217/03.02.2017 г. по реда на чл. 27, ал. 5 от Закон за закрила на детето за настаняване на малолетната П.П.Г. в професионално приемно семейство.

6. Копие на План за действие за работа с детето П.П.Г., съгласно чл.18, ал. 2 от Наредба за условията и реда за кандидатстване, подбор и утвърждаване на приемни семейства и настаняване на деца в тях.
7. Копие на Удостоверение № 4/24.10.2016 г., от преминало базово обучение и допълнителна квалификация за професионален приемен родител.
Д-р  ЛОРИС МАНУЕЛЯН 

Заместник-кмет “Здравеопазване, социални дейности и спорт“
